চিন্ময়ী শ্রীপদা
চিন্ময়ী শ্রীপদা একজন ভারতীয় নেপথ্য সঙ্গীতশিল্পী। তিনি মূলত দক্ষিণ ভারতীয় চলচ্চিত্র জগতে কাজ করেন। এছাড়া তিনি একজন কন্ঠাভিনেত্রী, টেলিভিশন উপস্থাপক এবং রেডিও জকি। তিনি ব্লু এলিফ্যান্ট নামে একটি অনুবাদ পরিষেবা সংস্থার প্রতিষ্ঠাতা ও প্রধান নির্বাহী কর্মকর্তা। তার জন্মনাম চিন্ময়ী (Chinmayi) হলেও তাকে প্রায়ই চিন্ময়ী (Chinmayee) ও ইন্দাই হাজা নামে সঙ্গীত পরিবেশন করতে দেখা যায়। তিনি জাতীয় পুরস্কার বিজয়ী চলচ্চিত্র কান্নাতিল মুত্তামিত্তালের সমালোচিত প্রশংসিত গান "ওরু দেইভম থান্থা পূভে" দিয়ে খ্যাতি অর্জন করেন। তিনি সর্বাধিক তিনবার শ্রেষ্ঠ তামিল নারী নেপথ্য সঙ্গীতশিল্পী বিভাগে ফিল্মফেয়ার পুরস্কার এবং তিনবার তামিলনাড়ু রাজ্য চলচ্চিত্র পুরস্কার অর্জন করেন।